Diari Oficial de la Generalitat Valenciana


Sumari del DOGV 4026, del 21-06-2001 (2001/5409)

ACORD de 2 de maig de 2001, de la Comissió Territorial d'Urbanisme de València, relatiu a l'esmena de deficiències del Pla General d'Ordenació Urbana de Riba-roja de Túria, pel que fa a la zona d'intersecció de les autovies.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5409


Data del document
:   02-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Riba-roja de Túria
    * pla d'urbanisme

ACORD de 2 de maig de 2001, de la Comissió Territorial d'Urbanisme de València, relatiu a l'esmena de deficiències del Pla General d'Ordenació Urbana de Riba-roja de Túria, pel que fa a la zona d'intersecció de les autovies. [2001/X5409]
  
Vist l'expedient remés per l'Ajuntament de Riba-roja de Túria referit a l'esmena de deficiències del Pla General d'Ordenació Urbana pel que fa a la zona d'intersecció de les autovies, i de conformitat amb els següents:
  
Antecedents de fet
  
Primer. La Comissió Territorial d'Urbanisme de València, en sessió de 23 d'octubre de 1996, va adoptar l'acord d'aprovar definitivament el Pla General d'Ordenació Urbana de Riba-roja de Túria, si bé suspenia la citada aprovació als àmbits següents:
  
§ La zona d'enllaç entre les autovies A-3 i A-7 (bypass) amb l'abast d'un cercle concèntric de 300 m de radi.
  
§ Els sòls classificats als dos marges de la VP-6115, fins que no se'n procedisca a un millor estudi de la urbanització i accessibilitat.
  
Amb data 8 de març de 2001, la Comissió Territorial d'Urbanisme de València va adoptar l'acord d'aprovar definitivament l'ordenació dels quadrants València-Barcelona i València-Alacant, i deixar sobre la taula l'ordenació dels quadrants Barcelona-Madrid i Alacant-Madrid, tots ells referits a la intersecció de les autovies A-7 i A-3 en terme de Riba-roja de Túria.
  
Segon. El projecte consta d'Acord plenari municipal, de data 18 de desembre de 2000, i de plans on es delimita l'àmbit d'afecció de l'enllaç de les autovies citades.
  
Tercer. L'objecte del projecte és alçar la suspensió citada exclusivament pel que fa a la zona afectada per l'enllaç de les autovies, i arreplega el nou disseny del citat enllaç.
  
Quart. Durant la tramitació de l'expedient s'ha sol·licitat l'informe dels següents organismes: Demarcació de Carreteres del Ministeri de Foment i Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports. Demarcació de Carreteres del Ministeri de Foment, emés amb data 19 d'abril de 2001, i s'adjunta el pla amb la solució projectada. En el citat informe es fa constar que la solució del quadrant Barcelona-Madrid és la relativa al traçat més exterior de les dues opcions estudiades, per la qual cosa la suspensió del planejament afecta una franja de 25 m (línia límit de l'edificació) paral·lela al ramal més exterior.
  
Cinqué. La comissió informativa de la Comissió Territorial d'Urbanisme de València, en sessió de 24 d'abril de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat al que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 2 de maig de 2001, acorda:
  
Aprovar definitivament l'ordenació dels quadrants Barcelona-Madrid i Alacant-Madrid, tots aquests referits a la intersecció de les autovies A-7 i A-3 en terme de Riba-roja de Túria, tenint en compte que la solució adoptada és la referida al traçat més exterior de les dues opcions estudiades, per la qual cosa la línia límit de l'edificació es fixa en una franja paral·lela de 25 m (línia límit de l'edificació) paral·lela al ramal més exterior.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que s'hi puga exercir qualsevol altre recurs que s'estime oportú.
  
València, 2 de maig 2001.- El secretari de la Comissió Territorial d'Urbanisme: José Manuel Palau Navarro.